stanford-oval/wikipedia huggingface dataset:
Ammattilaisten shakkijärjestö

Ammattilaisten shakkijärjestö PCA (engl. Professional Chess Association), joka oli olemassa vuodesta 1993 vuoteen 1996, oli kilpaileva shakkiliitto FIDE:lle. PCA:n perustivat vuonna 1993 Garry Kasparov ja Nigel Short maailmanmestaruusottelunsa markkinointia ja järjestämistä varten.
FIDE:n sääntöjen mukaan kolmen osapuolen pitäisi päättää tarjouksista maailmanmestaruusottelun järjestämiseksi – FIDE:n, maailmanmestarin (Kasparov) ja haastajan (Short). Kasparovin ja Shortin mukaan FIDE:n presidentti Florencio Campomanes rikkoi näitä sääntöjä siten, että ilmoitti yksipuolisesti Manchesterin esittäneen voittaneen tarjouksen. FIDE sai suuren osan tuloistaan maailmanmestaruusotteluiden järjestämisestä. Vastaukseksi tähän Kasparov ja Short loivat PCA:n.
Short saavutti oikeuden haastaa Kasparov MM-otteluun voittamalla kandidaattiotteluissa Jon Speelmanin, Boris Gelfandin, Anatoli Karpovin ja Jan Timmanin. Ottelu pelattiin Lontoossa Time-lehden sponsoroimana. Kasparov voitti pistein 12½–7½.
Alékos Spanoudákis

| Mitalit> Maa:   Kreikka.Miesten koripallo.EM-kilpailut  | Mitalit> Maa:   Kreikka.Miesten koripallo.EM-kilpailut  | Mitalit> Maa:   Kreikka.Miesten koripallo.EM-kilpailut  | Maa:   Kreikka> Miesten koripallo. |
| --- | --- | --- | --- |
|  Pronssia | Egypti 1949 |  |  |
Aléxandros ”Alékos” Spanoudákis (kreik. Αλέξανδρος ”Αλέκος” Σπανουδάκης, 8. heinäkuuta 1928 Chaniá – 10. maaliskuuta 2019) oli kreikkalainen koripalloilija.
Spanoudákis kuului Kreikan miesten maajoukkueen kokoonpanoon Helsingin kesäolympialaisissa 1952, missä maa jäi karsintaotteluihin, ja EM-kilpailuissa Egyptissä 1949 sekä Ranskassa 1951. Egyptissä Kreikka voitti pronssia ja Ranskassa maa sijoittui kahdeksanneksi. Spanoudákisin Giánnis-veli oli myös maajoukkuetason koripalloilija.
Seuratasolla Spanoudákis edusti vuosina 1947–1964 Olympiakosia ollen mukana voittamassa seuran kahta ensimmäistä Kreikan mestaruutta vuosina 1949 ja 1960. Hän oli ensimmäisiä hyppyheittoa käyttäneitä eurooppalaispelaajia. Spanoudákis kuoli 90-vuotiaana 10. maaliskuuta 2019, joka oli myös Olympiakosin perustamispäivä.
Aiheesta muualla

Profiili FIBA Archive (englanniksi)
Aleksandr Bortnikov

Presidentti Medvedev ja FSB:n johtaja Aleksandr Bortnikov.
Aleksandr Vasiljevitš Bortnikov (ven. Александр Васильевич Бортников) (s. 1951 Perm, Neuvostoliitto) on ollut Venäjän turvallisuuspalvelun (FSB) johtaja 12. toukokuuta 2008 lähtien. Hän toimi Pietarin KGB:ssä vuodesta 1975 ja oli ennen virkaansa nimittämistä taloudellisen turvallisuusneuvoston johtaja.
Bornikov oli Sovcomflotin johtokunnan jäsen 2004–2008.
Bortnikov on asetettu Euroopan unionin pakotelistalle Aleksei Navalnyin myrkytyksen takia.
Alhaisten koulu

Alhaisten koulu
Alhaisten koulu on Alhaisissa, Salossa toimiva ala-aste, jonka vieressä sijaitsee lukio. Alhaisten koulun historia ulottuu vuosien taakse, jo sota-ajalle. Tuolloin sitä käytettiin pommisuojana ja sairaalana, kun Salon sairaalaa ei ollut vielä olemassa. Alhaisten koulu sisältää vuosiluokat 1–6.
Alhaisen seismisen nopeuden vyöhyke

Alhaisen seismisen nopeuden vyöhyke on Maan vaipan yläosassa oleva vyöhyke, jonka alueella maanjäristysaaltojen nopeus on alhainen, aallot menettävät nopeasti energiaa ja jonka sähkönjohtavuuskyky on korkea. Vyöhykkeen yläraja alkaa merten keskiselänteillä 40–60 kilometrin syvyydestä ja vanhemman valtamerellisen pohjan kohdalla 120–160 kilometrin syvyydessä. Mannerten alla vyöhykettä löytyy alueilta, joihin on kohdistunut orogeniaa viimeisten 600 miljoonaan vuoden aikana. Vanhojen kratonien alla vyöhykettä ei ole.
Anna-Kaisa Pusa

Anna-Kaisa Pusa (s. 1963 Vaasa) on Kurikan kaupunginjohtaja 1. helmikuuta 2017 alkaen. Pusa on toiminut aiemmin vuosina 1998–2008 Vaasan sairaanhoitopiirin kehityspäällikkönä, JIK-kuntayhtymän johtajana 2008–2014 ja kuntayhtymä Kaksineuvoisen johtajana 2014–2017.
1250

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Abel nousi Tanskan valtaistuimelle Erik IV Plovpenningin seuraajana.
Birger-jaarlin ollessa talvella sotaretkellä Suomessa hänen alaikäinen poikansa Valdemar valittiin Ruotsin kuninkaaksi Eerik XI:n jälkeen.
Syntyneitä

Nikaian keisarikunnan hallitsija ja Bysantin keisari Johannes IV Laskaris
Eerik Klipping, Tanskan kuningas (1259-1286)
Dmitri Aleksandrovitš, Vladimirin suuriruhtinas (1277-1294)
Kuolleita

Ruotsin kuningas Eerik Eerikinpoika (XI)
Fibonacci (Leonardo Pisano), italialainen matemaatikko
Pyhän saksalais-roomalaisen keisarikunnan keisari Fredrik II
Erik IV Plovpenning, Tanskan kuningas.
Alvin Miller

Alvin "Slick" Miller (s. 12. toukokuuta 1968 Doncaster) on englantilainen raskaansarjan nyrkkeilijä. Vuonna 1994 alkaneella urallaan Miller voitti 7 ottelua, hävisi 40 ja 2 ottelua päättyi ratkaisemattomana. Miller menetti nyrkkeilylisenssinsä vuonna 2005 huonon menestyksensä takia.
Aiheesta muualla

boxrec.com
Alvilde Prydz

| Alvilde Prydz |
| --- | --- |
 Alvilde Prydz
Henkilötiedot
Syntynyt: 1846
Kuollut: 1922 (75–76 vuotta)
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Pääteokset:  Herön kartanon Gunvor
Aiheesta muualla
Löydä lisää kirjailijoitaKirjallisuuden teemasivulta
Alvilde Prydz (5. elokuuta 1846 Fredrikshald, Østfold – 5. syyskuuta 1922 Kristiania) oli norjalainen kirjailija. Prydz on ensisijaisesti probleemikirjailija, ja hänen teoksissaan on aina poleeminen sävy. Muoto on usein epäselvä, mutta hänen parhaat saavutuksensa kuvastavat aina norjalaista luonnetta. Hänen teoksistaan mainittakoon Lykke (1890) ja sen jatko Paa Fuglvik, (1891),  Mennesker (1892), Dröm (1893), Gunvor Thorsdatter till Hærø (1890; suom. 1903), paras hänen teoksistaan, Sylvia (1898), näytelmä Aino (1900), Det lovede land (1902), Barnene paa Hærø gaard (1900; suom.), I Ulvedalene (1909) ja Mens det var sommer (1911).
Prydz toimi alkuun opettajana. Hänen esikoisteoksensa oli kertomus Agn og Agnar (1880), jonka tyylissä on vaikutteita Bjørnstjerne Bjørnsonilta. Itsenäisempää ja kypsempää tyyliä on nähtävissä novellikokoelmissa I moll (1885) ja Underveis (1889), kertomuksissa Lykke (1890), Paa Fuglvik (1891), Mennesker (1892), Dröm (1893), Sylvia (1899) ja Mens det var sommer (1911).
Suuren menestyksen sai romaani Gunvor Thorsdatter til Herö (1896; Herön kartanon Gunvor). Sillä saavuttamansa aseman Prydz säilytti romaaneilla Det lovede land (1902, Luvattu maa), Barnene paa Herö gaard (1906; Herön kartanon lapset), I Ulvedalen (1909) ja erityisesti Torbjörn Vik (1913), joka on kuvaus heittiön kärsimystarinasta ja samalla kirjailijan lämminhenkisin ja taiteellisesti varmin teos. Hän käsittelee myötäeläen kirjallisia ongelmia, usein poleemisesti ja huumorinsävyisesti. Hänen kirjoissaan on aina ajatuksia ja elämänfilosofiaa, joka perustuu terävään todellisuudentajuun ja elämänkokemuksiin. Prydzin teoksia on käännetty ainakin ruotsiksi, saksaksi, englanniksi, venäjäksi ja suomeksi.
Suomennetut teokset

Gunvor Thorintytär Heröstä, suom. Lauri Soini, suomennosta korjannut A. A. Ilmonen, Helsinki: Yrjö Weilin 1903. – 2. p. WSOY 1918 nimellä Herön kartanon Gunvor. – Lisäpainokset: 3. p. 1920
Härön kartanon lapset , suomentanut Juho Ahava, Helsinki: Yrjö Weilin 1907. Sarja: Puolentoistamarkan kirjasto, n:o 4. – Lisäpainokset: 2. p. 1908.
Herön kartanon lapset, suomentanut Hilja Walldén, Porvoo: WSOY 1920.
Luvattu maa: romaani, suomentanut Hilja Walldén, Porvoo: WSOY 1919.
Aiheesta muualla

Kuvia tai muita tiedostoja aiheesta Alvilde Prydz Wikimedia Commonsissa
Vapaasti ladattavia Alvilde Prydzin e-kirjoja Project Gutenbergiltä ja Projekti Lönnrotilta.
Ambulanssibussi

Risti 199 -sairaankuljetuslinja-auto Rautatientorilla Helsingissä
Ambulanssibussi on ambulanssin tyyppi, joka pystyy kuljettamaan useampia potilaita kerralla. Pohjoismaissa niitä käytetään usein kiireettömiin potilaskuljetuksiin.  Pohjoismaiden ulkopuolella ambulanssibusseja käytetään esimerkiksi joukko-onnettomuustapauksissa tai humalaisten kuljettamiseen.
Alvin Tehau

Alvin Tehau vuoden 2013 Maanosaliittojen cupissa.
Alvin Tehau (s. 10. huhtikuuta 1989 Tahiti) on tahitilainen jalkapalloilija, joka edustaa nykyisin maansa pääsarjassa pelaavaa AS Tefanaa. Vasenjalkainen Tehau on pelipaikaltaan hyökkääjä. Hän on 186 senttimetriä pitkä. Tehau pelaa Tahitin jalkapallomaajoukkueessa, jossa myös hänen veljensä Jonathan ja Lorenzo Tehau sekä serkkunsa Teaonui Tehau pelaavat.
Ura

Tehau on pelannut koko uransa kotimaansa sarjassa. AS Tefanaa hän on edustanut vuodet 2009-2011 ja uudelleen vuodesta 2012 alkaen. Vuonna 2011 Tehau edusti sekä indonesialaista Atjeh Unitedia, että belgialaista BX Brusselsia, jossa hän ei kuitenkaan päässyt pelaamaan peliäkään. AS Tefanan riveissä Tehau on voittanut kahdesti Tahitin mestaruuden ja hävinnyt kerran OFC Champions Leaguen finaalin, vuonna 2012.
Tahitin jalkapallomaajoukkueessa Tehau on pelannut vuodesta 2010 alkaen. Hän oli mukana voittamassa Tahitille Oseanian mestaruutta vuonna 2012, joka takasi joukkueelle paikan vuoden 2013 Maanosaliittojen cupiin. Cupissa Tehau pelasi kahdessa pelissä. Tahiti hävisi kaikki kolme peliään murskalukemin. Tehau on tehnyt 18 pelaamassaan maaottelussa kuusi maalia.
Käännös suomeksi
Alvin Williams

Alvin Williams
Alvin Leon Williams (s. 6. elokuuta 1974 Philadelphia) on yhdysvaltalainen entinen koripalloilija.
Williams edusti ammattilaisuransa aikana Portland Trail Blazeria, Toronto Raptorsia ja Los Angeles Clippersiä. Hän lopetti uransa vuonna 2007, jonka jälkeen hän on toiminut Raptorsin apuvalmentajana.
Aiheesta muualla

NBA:n pelaajaprofiili (englanniksi)
Ambush

Wikisanakirjassa on tähän liittyvä sananselitys: .
Ambush voi viitata muun muassa seuraaviin:
Ambush, kanadalainen kantriyhtye
Ambush, samannimisen yhtyeen albumi vuodelta 2009
Ambush!, lautapeli vuodelta 1984
Kuolleitten laakso (Ambush), yhdysvaltalainen elokuva
Ambush, elokuvan Rukajärven tie (1999) englanninkielinen nimi
HMS Ambush (1815), 2-tykkinen tykkivene
HMS Ambush (P418), Amphion-luokan sukellusvene
HMS Ambush (S120), Astute-luokan sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ambush”, voi hakea sivunnimihaulla, laajalla sivunnimihaulla tai tekstihaulla.
Alessio Scarpi

| 0 | 1 | 2 |
| --- | --- | --- |

Henkilötiedot
Syntymäaika: 19. huhtikuuta 1973 (ikä 51)
Syntymäpaikka: Jesolo, Venetsia, Italia
Pelipaikka: Maalivahti
Pituus: 188 senttimetriä
Seura
Seura: Genoa CFC
Pelinumero: 73
Junioriseurat
1992–1995: Cagliari
Seurat
| Vuodet | Seura | O (M) |
| 1995–1997 1997–2001 2002 2002–2003 2002–2003 2004– | Reggina Cagliari Ancona Inter → Ancona (laina) Genoa | 65 (0) 130 (0) 14 (0) 0 (0) 50 (0) 92 (0) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2010.
Alessio Scarpi (s. 19. huhtikuuta 1973 Jesolo, Venetsia, Italia) on italialainen jalkapallomaalivahti, joka edustaa Serie A:ssa pelaavaa Genoaa.
Ura

Scarpi aloitti ammattilaisuransa Regginassa vuonna 1995 siirryttyään Cagliarin junioreista. Hän vietti joukkueessa kahden kauden ajan, kunnes siirtyi takaisin Cagliariin vuonna 1997. Cagliarissa Scarpi pelasi ensimmäisen Serie A ottelunsa 13. syyskuuta 1998 Interiä vastaan, joka päättyi 2-2. Hän pelasi kolmen kauden ajan joukkueen ykkösmaalivahtina, kunnes seura hankki Armando Pantanellin kaudella 2001-2002, joka syrjäytti Scarpin. Hän siirtyi helmikuussa 2002 Anconaan, josta matka jatkui Interiin 8. toukokuuta 2002. Scarpi ei kuitenkaan pelannut ainuttakaan ottelua vaan hänet lainattiin saman tien kaudella 2002-2003 takaisin Anconaan. Kauden jälkeen Scarpin lainasopimusta pidennettiin 15. heinäkuuta 2003 ja hän pelasi vielä 13 ottelua, kunnes Serie B:ssä pelannut Genoa osti Scarpin 8. tammikuuta 2004.
Ura Genoassa osoittautui vaihtelevaksi, kun joukkue noususta Serie A:han huolimatta pudotettiin sopupeliskandaalin seurauksena Serie C1:een kaudeksi 2005-2006, jossa Scarpi vuorotteli toisen maalivahdin Massimo Gazzolin kanssa. Joukkueen noustua takaisin Serie B:hen Scarpi menetti lopullisesti ykkösmaalivahdin roolin, kun Genoa osti braslilialaisen Rubinhon. Scarpi pelasi kuitenkin kaudella 2007-2008 14 Serie A ottelua, mutta sittemmin on toiminut varamaalivahdin roolissa Genoan vaihtaessa Rubinhon Marco Ameliaan.
Algebrallinen kokonaisluku

Algebrallinen kokonaisluku on kompleksiluku, joka on sellaisen kokonaislukukertoimisen polynomin juuri, jonka korkeimman asteen termin kerroin on yksi. Algebrallisten kokonaislukujen joukko on suljettu yhteenlaskun ja kertolaskun suhteen, joten se muodostaa alirenkaan kompleksilukujen joukossa, merkitään A. Algebralliset kokonaisluvut muodostavat kokonaissulkeuman kokonaislukujen kunnan suhteen.
Alessio Tacchinardi

| 0 | 1 | 2 |
| --- | --- | --- |

Henkilötiedot
Syntymäaika: 23. heinäkuuta 1975 (ikä 49)
Syntymäpaikka: Crema, Italia
Pelipaikka: keskikenttäpelaaja
Pituus: 187 senttimetriä
Seurat
| Vuodet | Seura | O (M) |
| 1992–1994 1994–2007 2005–2007 2007–2008 | Atalanta Juventus → Villarreal (laina) Brescia | 9 (0) 261 (9) 45 (3) 36 (9) |
Maajoukkue
| 1995–2003 | Italia | 13 (0) |
 Seurajoukkueuran tilastot kattavat vain kansalliset sarjat.
Alessio Tacchinardi (s. 23. heinäkuuta 1975 Crema, Italia) on entinen italialainen jalkapalloilija, pelipaikaltaan keskikenttäpelaaja.
Tacchinardi edusti urallaan kotimaansa Atalantan, Juventuksen ja Brescian lisäksi kaksi kautta espanjalaista Villarrealia. Suurimman osan urastaan hän pelasi Juventuksessa, yhteensä 13 kautta.
Tacchinardi pelasi myös Italian maajoukkueessa vuosina 1995–2003.
Aiheesta muualla

Tacchinardi Brescian sivustolla (Arkistoitu – Internet Archive) (italiaksi)
Algebrallinen lukuteoria

Algebrallinen lukuteoria on lukuteorian osa-alue, joka tutkii algebrallisia lukuja. Nämä luvut ovat rationaalikertoimisen polynomiyhtälön juurten muodostama joukko. Algebrallinen lukukunta on rationaalilukujen äärellinen (ja siten algebrallinen) kuntalaajennus. Näissä kunnissa alkioita kutsutaan algebrallisiksi luvuiksi. Algebralliset kokonaisluvut käyttäytyvät jossain määrin kokonaislukujen tapaan, mutta esimerkiksi tekijöihinjako ei ole algebrallisten lukujen kohdalla yksikäsitteistä. Algebrallinen lukuteoria jakaantuu esimerkiksi Galois'n teorian, ryhmien kohomologiaan, luokkakuntateoriaan, ryhmien esitysteoriaan ja L-funktioihin.
Moni lukuteorian ongelman tutkiminen helpottuu kun lausekkeista otetaan jakojäännös modulo p, missä p on alkuluku. Tällöin ongelmaa voidaan tutkia äärellisissä kunnissa. Tätä prosessia kutsutaan lokalisoinniksi ja lokalisoinnin avulla saadaan määriteltyä p-adiset luvut. Lokalisointi ja p-adiset luvut ovat tärkeä algebrallisen lukuteorian osa-alue.
Amerikan Työmies

Amerikan Työmies oli New Yorkissa vuonna 1900 ilmestynyt ensimmäinen amerikansuomalainen työväenlehti.
Ajatus sosialistisen sanomalehden perustamisesta syntyi A. F. Tannerin puhetilaisuuksissa työväenyhdistys Imatran haalissa Brooklynissa ja Alex Halosen perustaman Auran huoneistossa Harlemissa. Lehden painamisesta tehtiin sopimus Finska Amerikanarenia julkaisseen Axel Hornborgin kanssa, mutta lopulta sitä varten jouduttiin hankkimaan oma kirjapaino. Amerikan Työmiehen ensimmäinen numero ilmestyi 2. tammikuuta 1900. Sen vastaava toimittaja oli A. F. Tanner ja aputoimittaja sosialisteihin liittynyt entinen pastori ja sanomalehtimies J. V. Lähde. Lehteä julkaistiin kerran viikossa nelisivuisena.
Ohjelmansa mukaan Amerikan Työmiehen tehtävänä oli toimia puhetorvena köyhille, heikoille ja sorretuille, tuoda ilmi yhteiskunnallisia epäkohtia ja esittää parannusehdotuksia työväen tilan parantamiseksi. Se ilmoitti kannattavansa sosialismia, raittius-, nais- ja rauhanliikettä ja korostavansa sivistyksen merkitystä. Lehden tavoitteita olivat työväen järjestäytyminen ammattiliittoihin, maahanmuuttajien kotouttaminen amerikkalaiseen yhteiskuntaan sekä amerikansuomalaisen työväenjärjestön perustaminen. Se vaati myös huomion kiinnittämistä Suomen sortovuosina uhanalaiseen asemaan.
Tunnettu agitaattori Martti Hendrickson lähetettiin Keskilänteen hankkimaan kannatusta uudelle yritykselle. Matkan tulokset jäivät heikoiksi, ja Amerikan Työmies sai vain vähän yli 500 tilausta. Tannerin muutettua pois lehti oli lakkautettava, kun sitä oli ilmestynyt 24 numeroa.
Aiheesta muualla

Amerikan Työmies digitoituna kansalliskirjastossa
1249 km

| 1249 km |
| --- | --- |
Ohjaaja:  Aleksi Mäkelä
Käsikirjoittaja:  Kalle Chydenius Aleksi Mäkelä
Tuottaja:  Asko Apajalahti
Kuvaaja:  Timo Heinänen
Leikkaaja:  Jari Innanen
Pääosat:  Samuli Edelmann   Mikko Kouki   Eero Aho
Valmistustiedot
Valmistusmaa:   Suomi
Tuotantoyhtiö:  Fantasiafilmi Oy
Ensi-ilta:  1989
Kesto:  50 minuuttia
Alkuperäiskieli:  suomi
Budjetti:  100 000 mk
Aiheesta muualla
IMDb 
Elonet
Infobox OKNimi-testi OK: 
1249 km on Aleksi Mäkelän ohjaama suomalainen televisioelokuva vuodelta 1989. Sen aiheena on kahden toisilleen pintapuolisesti vastakohtaisen miesjoukon kilpa-ajo Suomen läpi. Ryhmien väliset jännitteet ovat pinnalla jo ennen matkaa, niiden sisäiset jännitteet nousevat pintaan matkan aikana.
Juoni

Kaasalainen haastaa Mikin kilpa-ajoon halki Suomen etelästä pohjoiseen. Lähtöpaikkana on eteläsuomalainen taajama ja ajankohtana kesäilta, miehet ovat parikymppisiä. Mikki kumppaneineen edustaa 1980-lukulaista juppi-tyyliä, Kaasalainen kumppaneineen puolestaan 1950-lukulaista rasvaletti-tyyliä. Autot, vaatetus ja musiikki ovat kumpaisellakin porukalla tyylinmukaisia. Matkan varrella porukkaa putoaa kyydistä, lopulta jäljellä ovat vain Mikki ja Kaasalainen. Vanhan valokuvan kautta paljastetaan, että kilpailijat ovat olleet aiemmin läheisiä kavereita.
Näyttelijät

| 0 | 1 | 2 |
| --- | --- | --- |
|  Samuli Edelmann  | … |  Mikki   |
|  Mikko Kouki  | … |  Kaasalainen   |
|  Eero Aho  | … |  Nevalainen   |
|  Marko Nykänen  | … |  Ihalainen   |
|  Niko Saarela  | … |  Pekka   |
|  Tommi Raitolehto  | … |  Jurva   |
|  Ville Saikkonen  | … |  Huttunen   |
|  Santeri Kinnunen  | … |  Mikin tuttu   |
|  Auli Nissinen  | … |  autotyttö   |
|  Rinna Paatso  | … |  autotyttö   |
|  Maije Laukkanen  | … |  autotyttö   |
Aiheesta muualla

Elokuvauutiset (Arkistoitu – Internet Archive).
125

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Tapahtumia

Pantheon valmistuu nykypäivään säilyneeseen muotoonsa
Syntyneitä

Lukianos, syyrialainen reettori (mahdollisesti)
Kuolleita

Agathobulos, kreikkalainen filosofi (mahdollisesti)
Plutarkhos, kreikkalainen filosofi ja kirjailija (mahdollisesti)
Aamunkoiton robotit

| Aamunkoiton robotit> The Robots of Dawn |
| --- | --- |
 Suomennoksen kansikuva
Alkuperäisteos
Kirjailija:  Isaac Asimov
Kieli:  englanti
Genre:  scifi jännitys tieteisromaani
Kustantaja:  Doubleday
Julkaistu:  1983
Sivumäärä:  419
Suomennos
Suomentaja:  Pekka Markkula
Kansitaiteilija:  Heikki Kalliomaa
Kustantaja:  WSOY
Julkaistu:  1987
Ulkoasu:  sidottu
Sivumäärä:  473
ISBN:  951-0-14261-1
Sarja: Robotti
Edeltävä:  Alaston aurinko
Seuraava:  Robotit ja imperiumi
Löydä lisää kirjojaKirjallisuuden teemasivulta
Aamunkoiton robotit (engl. The Robots of Dawn) on vuonna 1983 ilmestynyt Isaac Asimovin kirjoittama tieteisromaani. Se kuuluu hänen luomaansa Robotti-sarjaan ja on hänen viimeinen teoksensa, jonka päähenkilönä on etsivä Elijah Baley. Kirja oli ehdolla parhaan romaanin Hugo-palkintoon 1984.
Juoni

On kulunut kaksi vuotta Alastoman auringon tapahtumista. Elijah Baley toimii edelleen siviilipukuisena etsivänä New Yorkin poliisilaitoksella Maassa. Hän myös johtaa ryhmää nuoria, jotka hänen esimerkkinsä mukaan pyrkivät astumaan ulos teräsluolista ulkoilmaan ja tekemään roboteille tarkoitettuja töitä.
Samaan aikaan Aurorassa Han Fastolfe yrittää saada läpi lakimuutoksen, joka aikaa myöten lopettaisi robottien käytön. Fastolfe myös kannattaa maan tukemista sen suunnitelmissa uusien avaruussiirtokuntien perustamisessa, eivätkä monet avaruuslaiset voi sietää sitä. Fastolfe joutuukin keskelle poliittista skandaalia: R. Jander nimisen robotin muisti on pyyhitty ja se on ns. "murhattu". Fastolfen vastustajat syyttävät häntä ja hän päättää vielä kerran ehdottaa, että paikalle kutsuttaisiin maineikas maan etsivä Elijah Baley. Avukseen hän saa jälleen Fastolfen rakentaman humanoidirobotin, R. Daneel Olivaw'n, jonka tarkka kaksoisolento murhattu robotti on.
Jos Baley epäonnistuu, voi maan asukkaiden avaruuden valloitus olla ikiajoiksi mennyttä. Tutkinta on myös vaikeaa, johtuen Auroran vapaammasta seksuaalisesta ilmapiiristä, jossa kuka tahansa voi käytännössä "tarjoutua" toiselle. Avioliitot solmitaan vain lasten hankkimista varten ja ne päättyvät avioeroon lapsen synnyttyä. Lapsi joutuu usein kasvatettavaksi laitokseen, mutta tohtori Fastolfe on itse poikennut tästä säännöstä: Hän on kasvattanut itse tyttärensä Vasilian, jonka kanssa hän ei enää ole väleissä kieltäydyttyään seksistä hänen kanssaan. Paljastuu myös, että Baleyn Alastomassa auringossa tapaama nainen, Gladia Delmarre, asuu nykyään Fastolfen naapurissa ja omisti tuhoutuneen robotin, jonka kanssa hänellä oli ollut suhde. Gladia itse kutsuu Jander-robottia aviomiehekseen.
Aiheesta muualla

Aamunkoiton robotit, Kirjasampon esittely
Isaac Asimovin romaanit
Algebrallinen ryhmä

Algebrallinen ryhmä k:n suhteen on varisto G määriteltynä k:n suhteen, piste  e\in G(k) ja morfismit  m:G\times G\to G ja  i:G\to G jotka toteuttavat ehdot
m(e,x)=m(x,e)=x.
m(i(x),x)=m(x,i(x))=e.
m(m(x,y),z)=m(x,m(y,z)).
Aito avioliitto (kansalaisaloite)

Aito avioliitto -kansalaisaloite tai KAA 2/2016 vp oli kansalaisaloite, jonka tavoitteena oli samaa sukupuolta olevien avioliiton mahdollistavan lakimuutoksen kumoaminen ja avioliiton säilyttäminen laissa miehen ja naisen välisenä liittona. Kansalaisaloite käytti pääasiallisena perustelunaan ”lasten oikeutta sekä äitiin että isään”. Kansalaisaloite tunnettiin nimellä Aito avioliitto -aloite sitä tukeneen Aito avioliitto -yhdistyksen mukaan. Eduskunta hylkäsi kansalaisaloitteeseen sisältyvän lakiehdotuksen 17. helmikuuta 2017.